Дзяржаўная ўстанова адукацыі

“Навасёлкаўскі навучальна-педагагічны комплекс

дзіцячы сад – сярэдняя школа Нясвіжскага раёна”

ПЛАН-КАНСПЕКТ УРОКА ПА ПРАДМЕЦЕ

“ЧАЛАВЕК І СВЕТ” 3 КЛАС

 Распрацавала Платун А.У.

 настаўнік пачатковых класаў

**Тэма:** Чаму Рэспубліку Беларусь называюць краем блакітных рэк і азёр

**Тып урока:** урок новых ведаў

**Мэта:** знаёмства з буйнымі рэкамі і азёрамі.

**Задачы:**

* забяспечыць вопыт удзелу вучняў ва ўстанаўленні буйнейшых рэк і азёр на тэрыторыі Беларусі, ролі вадаёмаў ў прыродзе і жыцці чалавека;
* садзейнічаць фарміраванню здольнасці да аперыравання паняццямі “возера”, “рака” у знаёмай і змененай сітуацыі, аб правілах прыродаахоўных паводзін да вадаёмаў, аб крыніцах забруджвання і мерах па ахове вадаёмаў; знайходзіць і паказваць на фізічнай карце Рэспублікі Беларусь буйнейшыя рэкі і азёры нашай краіны;
* садзейнічаць выхаванню пачуцця захаплення прыгажосцю прыроды сваёй краіны.

**Абсталяванне:** фізічная карта Рэспублікі Беларусь, карткі з заданнямі для самастойнай работы, карта даследавання, папяровыя далонькі, тэставыя заданні.

**Ход урока**

**І. Арганізацыйны момант.**

Практыкаванне “Мы ў промнях сонейка”.

Давайце возьмемся за рукі і ўтворым “сонечны круг” вакол парт. Цяпер падымем ракі ўверх, каб ў сонейка з’явіліся праменьчыкі. Праменьчыкі сонейка – гэта вашы самыя лепшыя якасці, якія спатрэбяцца для паспяховай работы на ўроку. Якія якасці вы павінны праяўляць, каб урок атрымаўся цікавым і карысным для кожнага з вас? *(Актыўнасць, добразычлівасць, стараннасць, цікаўнасць, уважлівасць, працавітасць, смеласць).* Спадзяюся, што гэта сонейка буде асвятляць нам шлях да ведаў на гэтым уроку, узбагачаць нас любоўю да роднай прыроды і да ўсяго, што нас акружае.

**II. Актуалізацыя раней вывучанага.**

Праверка дамашняга задання. Тэма «Вада ў прыродзе. Водныя багацці нашай краіны»

**Гульня “Крыжыкі і нолікі”**

*(Кожны вучань атрымлівае картку, на якой напісана пытанне. Неабходна даць адказ, паставіўшы “х” ці “0”.)*

* Паглыбленне, па якім цячэ рака – гэта рэчышча? х
* Месца, дзе рака бярэ пачатак – гэта прыток? 0
* Месца ўпадзення ракі ў мора, возера, другую раку – гэта выток? 0
* Маленькая рака, якая ўпадае ў вялікую раку – гэта прыток? х
* Вялікія водныя патокі, якія цякуць у паглыбленнях, зробленыя імі на паверхні Зямлі – крыніцы? 0
* Возера – гэта водны паток, які цячэ па рэчышчы? 0
* Возера – гэта прыроднае паглыбленне на паверхні сушы, запоўненай вадой. Х
* Азёры не маюць ні вытоку, ні вусця. Х
* Вусце – гэта месца ўпадзення ракі ў возера, у іншую раку або мора. Х
* Азёры папаўняюцца падземнымі і паверхневымі водамі. Х

Узаемаправерка па ключы: х 0 0 х 0 0 х х х х

**ІІІ. Прагназаванне тэмы і мэты ўрока.**

- Каб сфармуліраваць тэму і задачы ўрока, адкажыце на пытанні:

- Ці можна па рэках Беларусі трапіць з Балтыйскага мора ў Чорнае?

- Якія рэкі працякаюць па тэрыторыі Беларусі?

- Якая з іх самая доўгая?

- Якое возера самае вялікае? Самае глыбокае?

-Выкрасліце літары англійскага алфавіта і вы даведаецеся тэму нашага ўрока.

*(Запіс зроблены на дошцы)*

**КРUАЙJБЛАNКІSТНWЫХQРЭNКІАZЗЁР**

Тэма нашага ўрока: “Чаму Беларусь называюць краем блакітных рэк і азёр”

- На ўроку мы даведаемся…

- На ўроку мы навучымся…

**IV. Вывучэнне новага матэрыялу.**

Нашу Радзіму вельмі часта называюць “зямля з блакітнымі вачамі”. Як вы думаеце, чаму наша Беларусь атрымала такую назву?

Беларускі пісьменнік Уладзімір Караткевіч пісаў: «Наша з вамі зямля, можна сказаць сочыцца вадою. Крыніцы, азёрцы, балоты, ручаі, рачулкі, магутныя рэкі і вялікія азёры. Карта ўся пранізана сінімі жылкамі.»

Ад крыніц бяруць пачатак раўчукі. Маленькія раўчукі, зліваючыся адзін з адным, утвараюць рэкі. Быццам крывяносныя сасуды ў жывым арганізме, пульсуюць па беларускай зямлі вялікія і маленькія рэчкі і раўчукі. Беларусь называюць “сінявокай”, таму што на яе тэрыторыі знайходзіцца каля дзесяці тысяч азёр і больш за дваццаць тысяч рэк. Самае цікавае, што рэкамі Беларусі можна абвіць зямны шар, таму што агульная іх даўжыня большая за даўжыню экватара. Агульная працягласць беларускіх рэк больш за 90 тысяч кіламетраў.

**Практычная работа з фізічнай картай Беларусі**

-Давайце ўважліва разгледзім карту нашай краіны.

-Якія буйныя рэкі вы бачыце на карце?

-Якая рака перасякае тэрыторыю нашай краіны з поўначы на поўдзень?

-Якая рака на поўначы перасякае тэрыторыю Беларусі з усходу на захад?

-Якія буйныя азёры вы бачыце на карце тэрыторыі Рэспублікі Беларусь?

Такім чынам, мы выяснілі, што да водных багаццяў Беларусі адносяцца рэкі і азёры. На карце вы ўбачылі такія буйныя рэкі як Заходняя Дзвіна, Дняпро (з прытокамі Прыпяць, Бярэзіна ,Сож), Нёман, Заходні Буг. Назвалі азёры:Нарач, Доўгае, Браслаўскія азёры.

Прапаную вам стаць даследчыкамі і прадоўжыць вывучэнне буйных рэк і азёр Беларусі самастойна ў групах. Кожнай групе неабходна даследаваць раку ці возера і скласці карту даследавання. Давайце ўспомнім правілы работы ў групах:

* Быць актыўным;
* Паважаць думку кожнага;
* Быць добразычлівымі;
* Не перабіваць адзін аднаго;
* Імкнуцца адшукаць правільнае рашэнне.

**Фізкультхфілінка**

**Заданне для 1 групы**

Дняпро

Дняпро – раўнінная рака з павольным і спакойным цячэннем. Ад вытоку да вусця Дняпро працякае па тэрыторыі трох дзяржаў: Расіі, Беларусі і Украіны. Упадае ў Чорнае мора. Даўжыня ракі у межах Украіны складае 981км, у межах Беларуксі- 595км, у межах Расіі - 485км. На тэрыторыі Беларусі ў Дняпра тры прытокі: Сож, Бярэзіна і Прыпяць. Рака і яе прытокі арашаюць тры вобласці: Віцебскую, Магілёўскую, Гомельскую. У Дняпры водзіцца шмат рознай рыбы: сом, шчупак, карась, лешч, ёрш, карп, судак.

**Заданне для 2 групы**

Заходняя Дзвіна

Заходняя Дзвіна – другая па працягласці рака Беларусі. Бярэ пачатак у Расіі, працякае праз Беларусь і Латвію і ўпадае ў Балтыйскае мора.Даўжыня ракі ад вытока да вусця 1020 км. Па Беларусі працякае па Віцебскай вобласці працягласцю 338 км. Асноўныя прытокі: рэкі Таропа, Дрыса, Ула, Дзісна. Рэчышча умерана звілістае, месцамі сустракаюцца парогі. У рацэ водзяцца шчупакі, акуні, ліні, налім, судак, язь, ялец.

**Заданне для 3 групы**

Нёман

Нёман – еўрапейская рака. Даўжыня 937 км. Працякае па Беларусі, Літве, Польшы і Расіі. На працягу 459 км цячэ па тэрыторыі Беларусі да яе межаў з Літвой. Рака і яе прытокі арашаюць дзве вобласці Беларусі: Мінскую і Гродненскую. Нёман мае шмат прытокаў: рака Шчара, Свіслач, Лоша, Молчадзь. Водзіцца рыба акунь, шчупак, плотка, лешч, карась, уклейка. Рака раўнінная, са спакойным цячэннем.

**Заданне для 4 групы**

Азёры Нарач і Доўгае

Возера Нарач – самае вялікае возера ў Беларусі. Прырода шчодра надзяліла яго прыгажосцю. Цудоўнае не толькі само возера, але і яго берагі. У ваду Нарачы глядзяцца высокія гонкія прыгажуні-сосны. На берагах пабудаваны санаторыі, турбазы, дамы адпачынку. У Нарачы водзіцца звыш 19 відаў рыбы: сіг, шчупак, лінь, налім, лешч, вугор.

Пра возера Нарач існуе цікавая легенда.

На месцы Нарачы некалі існавала толькі чорная зямля. Ỉ жыла на ёй непрыгожая дзяўчына Алёнка.Яна рабіла людзям толькі дабро. Пакахаў яё прыгожы хлопец.Але злыя людзі смяяліся над ім. Даведаўся пра гэту бяду добры чараўнік і падараваў хлопцу люстэрка. Паглядзела ў яго Алёнка і прыгажуняй стала. Дачуўся пра гэта злы пан і разлучыў Алёнку і яе хлопца. Тады Алёнка разбіла чароўнае люстэрка ў палацы пана. Там, дзе ўпалі асколкі, з’явілася вялікае возера. Ỉ той, хто глядзеўся ў яго, прыгажэў душой і сэрцам.

Возера Доўгае

Возера Доўгае – самае глыбокае ў Беларусі. Яго глыбіня 53 метры. У яго вельмі высокія і крутыя берагі. У возеры водзіцца рэдкая рыба снетак.

**Заданне для 6 групы**

Браслаўскія азёры

Браслаўскія азёры з’явіліся пасля раставання леднікоў. Яны размяшчаюцца ў Віцебскай вобласці.Іх больш за 50. Яны блізка размешчаны адзін каля аднаго. У азёрах водзіцца 30 відаў рыбы: судак, вугор, шчупак. Многія расліны сустракаюцца толькі каля Браслаўскіх азёр і занесены ў Чырвоную кнігу.

**Фізкультхвілінка для зроку.**

*(Кожная група дэманструе вынік сваёй дзейнасці)*

Гавораць, што рэкі і азёры – гэта водныя багацці краіны. Ці згодны вы з гэтым сцвярджэннем? Чаму?

**Работа па падручніку с. 37.**

Рэкі і азёры – асноўныя віды прыродных вадаёмаў нашай краіны. Гэта галоўныя крыніцы прэснай вады. Чыстая прэсная вада неабходна чалавеку штодня: у сельскай гаспадарцы, у быце, на заводах і фабрыках. Вадаёмы – сапраўднае ўпрыгожванне прыроды, прыродны дом для многіх раслін і жывёл.

-Што з’яўляецца прычынай забруджвання вады ў нашых вадаёмах?

**Гульня “Пяць слоў – тры словы”**

Кожны з вас на сваім аркушы паперы запіша 5 слоў, якія на ваш погляд больш за ўсё называюць тое, што з’яўляецца прычынай забруджвання вадаёмаў. А зараз аб’яднаемся ў групы, абмяркуем гэтыя словы і пакінем толькі 3 словы, якія часцей за ўсё паўтараліся.

А цяпер саставім кластэр “Меры па ахове вадаёмаў”.

**V. Замацаванне вывучанага матэрыялу.**

**Тэставае заданне**

1. Назаві лішняе.

На тэрыторыі нашай рэспублікі працякаюць рэкі: Дняпро, Заходняя Дзвіна, Нёман, Волга, Заходні Буг.

1. Закончыце сказы.

Самая доўгая рака на тэрыторыі Беларусі –рака … .

Самае вялікае возера нашай рэспублікі – возера … .

Рака, якая перасякае тэрыторыю Беларусі з поўначы на поўдзень называецца - .., з з усходу на захад - … .

 Самае глыбокае возера – называецца … .

1. Укажыце літару сцвярджэння, з якім вы не згодны.

А) Для таго каб вада ў вадаёах была чыстая, кожны чалавек павінен выконваць прыродаахоўныя правілы паводзін.

Б) Смецце, якое засталося пасля адпачынку, можна закапаць на беразе вадаёма.

В) Забаронена мыць аўтамабілі каля вадаёмаў.

Г) У рэкі і азёры забаронена выкідваць смецце.

Д) Смецце неабходна забраць з сабой.

Е) Кожны вучань павінен удзельнічаць у зберажэнні водных багаццяў.

**VI. Падвядзенне вынікаў урока.**

Гавораць “Берагчы ваду – значыць берагчы жыццё”. А як вы разумееце сынс гэтага выказвання?

Што цікавага для сябе на ўроку вы даведаліся? Якой інфармацыяй вы можаце падзяліцца з бацькамі? Што можаце зрабіць вы ў справе аховы вадаёмаў роднага краю?

**VII. Дамашняезаданне.**

Прачытаць артыкул на с. 35 – 38 падручніка, адказаць на пытанні.

Па жаданні скласці крыжаванку “Рэкі і азёры Беларусі”.

**VIII. Рэфлексія.**

На ўроку вы добра папрацавалі, атрымалі многа новых ведаў. Ацаніце сваю работу на ўроку.

**“Усё ў тваіх руках”**

На вашых партах ляжаць папяровыя далонькі рознага колеру. Калі на ўроку ў вас быў добры настрой, вы былі шчаслівымі вазьміце далонь жоўтага колеру, калі вам было сумна – далоньку зялёнага колеру.

На кожны пальчык неабходна напісаць свой пункт гледжання.

*Вялікі –* для мяне было важным і цікавым …

*Указальны* - чаму здзівіўся на ўроку…

*Сярэдні* – мне было цяжка … , лёгка…

*Безыменны* – каго б я мог пахваліць за работу на ўроку…

*Мезінец* – што я зрабіў для свайго здароўя…

ДАДАТКІ

**Гульня “Крыжыкі і нолікі”**

* Паглыбленне, па якім цячэ рака – гэта рэчышча? х
* Месца, дзе рака бярэ пачатак – гэта прыток? 0
* Месца ўпадзення ракі ў мора, возера, другую раку – гэта выток? 0
* Маленькая рака, якая ўпадае ў вялікую раку – гэта прыток? х
* Вялікія водныя патокі, якія цякуць у паглыбленнях, зробленыя імі на паверхні Зямлі – крыніцы? 0
* Возера – гэта водны паток, які цячэ па рэчышчы? 0
* Возера – гэта прыроднае паглыбленне на паверхні сушы, запоўненай вадой. Х
* Азёры не маюць ні вытоку, ні вусця. х
* Вусце – гэта месца ўпадзення ракі ў возера, у іншую раку або мора. Х
* Азёры папаўняюцца падземнымі і паверхневымі водамі. х

**Тэставае заданне**

1. Назаві лішняе.

На тэрыторыі нашай рэспублікі працякаюць рэкі: Дняпро, Заходняя Дзвіна, Нёман, Волга, Заходні Буг.

1. Закончыце сказы.

Самая доўгая рака на тэрыторыі Беларусі – рака … .

Самае вялікае возера нашай рэспублікі – возера … .

Рака, якая перасякае тэрыторыю Беларусі з поўначы на поўдзень называецца - .., з з усходу на захад - … .

 Самае глыбокае возера – называецца … .

1. Укажыце літару сцвярджэння, з якім вы не згодны.

А) Для таго каб вада ў вадаёах была чыстая, кожны чалавек павінен выконваць прыродаахоўныя правілы паводзін.

Б) Смецце, якое засталося пасля адпачынку, можна закапаць на беразе вадаёма.

В) Забаронена мыць аўтамабілі каля вадаёмаў.

Г) У рэкі і азёры забаронена выкідваць смецце.

Д) Смецце неабходна забраць з сабой.

Е) Кожны вучань павінен удзельнічаць у зберажэнні водных багаццяў.

**Заданне для 1 групы**

Дняпро

Дняпро – раўнінная рака з павольным і спакойным цячэннем. Ад вытоку да вусця Дняпро працякае па тэрыторыі трох дзяржаў: Расіі, Беларусі і Украіны. Упадае ў Чорнае мора. Даўжыня ракі у межах Украіны складае 981км, у межах Беларуксі- 595км, у межах Расіі - 485км. На тэрыторыі Беларусі ў Дняпра тры прытокі: Сож, Бярэзіна і Прыпяць. Рака і яе прытокі арашаюць тры вобласці: Віцебскую, Магілёўскую, Гомельскую. У Дняпры водзіцца шмат рознай рыбы: сом, шчупак, карась, лешч, ёрш, карп, судак.

**Заданне для 2 групы**

Заходняя Дзвіна

Заходняя Дзвіна – другая па працягласці рака Беларусі. Бярэ пачатак у Расіі, працякае праз Беларусь і Латвію і ўпадае ў Балтыйскае мора.Даўжыня ракі ад вытока да вусця 1020 км. Па Беларусі працякае па Віцебскай вобласці працягласцю 338 км. Асноўныя прытокі: рэкі Таропа, Дрыса, Ула, Дзісна. Рэчышча умерана звілістае, месцамі сустракаюцца парогі. У рацэ водзяцца шчупакі, акуні, ліні, налім, судак, язь, ялец.

**Заданне для 3 групы**

Нёман

Нёман – еўрапейская рака. Даўжыня 937 км. Працякае па Беларусі, Літве, Польшы і Расіі. На працягу 459 км цячэ па тэрыторыі Беларусі да яе межаў з Літвой. Рака і яе прытокі арашаюць дзве вобласці Беларусі: Мінскую і Гродненскую. Нёман мае шмат прытокаў: рака Шчара, Свіслач, Лоша, Молчадзь. Водзіцца рыба акунь, шчупак, плотка, лешч, карась, уклейка. Рака раўнінная, са спакойным цячэннем.

**Заданне для 4 групы**

Азёры Нарач і Доўгае

Возера Нарач – самае вялікае возера ў Беларусі. Прырода шчодра надзяліла яго прыгажосцю. Цудоўнае не толькі само возера, але і яго берагі. У ваду Нарачы глядзяцца высокія гонкія прыгажуні-сосны. На берагах пабудаваны санаторыі, турбазы, дамы адпачынку. У Нарачы водзіцца звыш 19 відаў рыбы: сіг, шчупак, лінь, налім, лешч, вугор.

Пра возера Нарач існуе цікавая легенда.

На месцы Нарачы некалі існавала толькі чорная зямля. Ỉ жыла на ёй непрыгожая дзяўчына Алёнка.Яна рабіла людзям толькі дабро. Пакахаў яё прыгожы хлопец.Але злыя людзі смяяліся над ім. Даведаўся пра гэту бяду добры чараўнік і падараваў хлопцу люстэрка. Паглядзела ў яго Алёнка і прыгажуняй стала. Дачуўся пра гэта злы пан і разлучыў Алёнку і яе хлопца. Тады Алёнка разбіла чароўнае люстэрка ў палацы пана. Там, дзе ўпалі асколкі, з,явілася вялікае возера. Ỉ той, хто глядзеўся ў яго, прыгажэў душой і сэрцам.

Возера Доўгае

Возера Доўгае – самае глыбокае ў Беларусі. Яго глыбіня 53 метры. У яго вельмі высокія і крутыя берагі. У возеры водзіцца рэдкая рыба снетак.

**Заданне для 6 групы**

Браслаўскія азёры

Браслаўскія азёры з’явіліся пасля раставання леднікоў. Яны размяшчаюцца ў Віцебскай вобласці. Іх больш за 50. Яны блізка размешчаны адзін каля аднаго. У азёрах водзіцца 30 відаў рыбы: судак, вугор, шчупак. Многія расліны сустракаюцца толькі каля Браслаўскіх азёр і занесены ў Чырвоную кнігу.

**Карта даследавання**

 Характар

 Арашае вобласці

**Рака**

 Прытокі

 Водзіцца

 Працякае па тэрыторыі